text: [{"text_idx": "#000000", "text": "L\u00e6rarindan fru\u0301 Beier f\u00f8dd Arge og tey vo\u0301ru ti\u0301ggju systkin"}, {"text_idx": "#000001", "text": "Fru\u0301 Beier var navn, sum vit sum ung kendist vi\u00f0, men navni\u00f0 fjara\u00f0i burtur seinni i\u0301 li\u0301vinum. Men ta\u0301 eg i\u0301 bo\u0301kini \u2013 Nja\u0301l ljo\u0301s i\u0301 skugga \u2013 sa\u0301 mynd fra\u0301 1951 av sku\u0301laflokkinum hja\u0301 Nja\u0301li Djurhus i\u0301 kommunusku\u0301lanum, festi eg meg vi\u00f0 l\u00e6rarinduna fru\u0301 Beier. Eftirnavn, sum ikki er f\u00f8royskt, og tu\u0301 gitti, at l\u00e6rarin var u\u0301r u\u0301tlondum, sum no\u0301gvir l\u00e6rarar vo\u0301ru ta\u0301 i\u0301 ti\u0301\u00f0ini. Men so var ikki."}, {"text_idx": "#000002", "text": "L\u00e6ttast at spyrja a\u0301 bo\u0301lkinum Gamlar myndir u\u0301r Havn, og svari\u00f0 kom skjo\u0301tt, ja, og so fall fimm oyra\u00f0. Fo\u0301r at leita i\u0301 bo\u0301kini L\u00e6rarafo\u0301lk i\u0301 F\u00f8royum 1870-1976. Fru\u0301 beier var f\u00f8royskur l\u00e6rari, men hvi\u0301 eftirnavni\u00f0 Beier?"}, {"text_idx": "#000003", "text": "Floksmyndin er framu\u0301rskarandi at sja\u0301, ti\u0301 tu\u0301 kennir no\u0301gvar n\u00e6mingar, sum eru um ti\u0301ggju a\u0301r eldri enn tu\u0301 sja\u0301lvir. Fru\u0301 Beier, Maria Arge Beier var f\u00f8dd 14. august 1893 var do\u0301ttir Sigmud Arge smi\u00f0jumeistara av Argjum og Anne Margrete Arge ro\u0301pt Greta f\u00f8dd Andreasen u\u0301r Havn."}, {"text_idx": "#000004", "text": "Hu\u0301sini hja\u0301 Nemusi og Ru\u0301nu er fra\u0301 1901, ta\u00f0 vil siga 120 a\u0301ra gomul. Sigmund Arge og teir bygdu nu\u0301 s\u00f8guligu hu\u0301sini. Fru\u0301 Beier bu\u0301\u00f0i i\u0301 hu\u0301sunum. (Mynd Vagnur)"}, {"text_idx": "#000005", "text": "Fru\u0301 Beier var virkin ung kvinna, ti\u0301 fyri hon fo\u0301r a\u0301 l\u00e6rarasku\u0301la i\u0301 Danmark a\u0301 N. Zahles l\u00e6rarasku\u0301la, l\u00e6rdi hon seg at seyma mannfo\u0301lkakl\u00e6\u00f0i i\u0301 Havn. Si\u0301\u00f0an gekk lei\u00f0in til Skotlands i\u0301 eitt a\u0301r og try\u0301 a\u0301r i\u0301 Danmark, har hon l\u00e6rdi meira at seyma, til hon i\u0301 1915-16 fo\u0301r a\u0301 fimleikasku\u0301la Ollerup."}, {"text_idx": "#000006", "text": "Komin aftur til F\u00f8roya hev\u00f0i hon i\u0301 tvey a\u0301r seymistovu i\u0301 Havn og undirvi\u0301sti sum vikarur i\u0301 fimleiki i\u0301 Realsku\u0301lan. Virkna kvinnan fo\u0301r si\u0301\u00f0ani aftur til Danmarkar, har hon i\u0301 1922 to\u0301k pro\u0301gv sum l\u00e6rari. Arbeiddi n\u00f8kur a\u0301r sum l\u00e6rari i\u0301 Danmark, til hon fyrsta januar 1927 gj\u00f8rdist l\u00e6rari vi\u00f0 To\u0301rshavnar kommunusku\u0301la."}, {"text_idx": "#000007", "text": "Virkni l\u00e6rarin undirvi\u0301sti eisini fleiri a\u0301r i\u0301 hondarbei\u00f0i i\u0301 kv\u00f8ldsku\u0301lanum, og i\u0301 1933/34 fo\u0301r hon a\u0301 a\u0301rskei\u00f0 i\u0301 Danmark, har hon nam s\u00e6r meira kunnleika i\u0301 enskum, s\u00f8gu og donskum."}, {"text_idx": "#000009", "text": "Fru\u0301 Beier og tey vo\u0301ru ti\u0301ggju systkin, og sja\u0301lvandi at riggja til Simma, sum eg kenni heilt v\u00e6l, og sum n\u00e6rkast teimum ni\u0301ti a\u0301runum. Simme sigur, tey ti\u0301ggju systkini ein drongur og ni\u0301ggju gentur eru hesi eftir aldri: Andreas, sum drukna\u00f0i sum ungur a\u0301 Tv\u00f8royri, si\u0301\u00f0ani Maria ro\u0301pt fru\u0301 Beier, Olevina ro\u0301pt Lilla, Olivia ro\u0301pt Liffa, Ninna mamma Simma, Elisabeth ro\u0301pt Bette, Frida, Elsa og Signa. Fru\u0301 Beier bu\u0301\u00f0u i\u0301 gro\u0301thu\u0301sunum, har Nemus Napoleon Djurhuus og tey bu\u0301gva"}]